“Mortal Kombat 2” Kini Sedang Dibangunkan, Jeremy Slater Jadi Penulis
Setelah hampir setahun sejak tayangan serentak di HB0 Max dan pawagam, sekuel filem aksi Mortal Kombat kini sedang dibangunkan studio New Line Cinema, lapor Deadline. Penulis siri Disney+ Moon Knight, Jeremy Slater, secara rasmi telah dipilih untuk menulis lakon layar sekuel yang masih belum mempunyai tajuk itu.  Mortal Kombat 2 sekali lagi akan berdasarkan francais permainan video terlaris Midway Games. Butiran plot masih dirahsiakan, dan buat masa ini tidak dipastikan sama ada pelakon dari filem pertama akan mengulangi watak mereka atau tidak dalam filem akan datang.  Bagaimanapun, pelakon yang membawa watak Sub-Zero, Joe Taslim mengesahkan bahawa kontraknya termasuk pilihan untuk dia kembali sebagai watak popular itu untuk empat lagi filem tambahan.  Filem pertama Mortal Kombat dibintangi Chin Han sebagai Shang Tsung, Hiroyuki Sanada sebagai Scorpion, Joe Taslim sebagai Sub Zero, Mehcad Brooks sebagai Jax, Ludi Lin sebagai Liu Kang, Jessica McNamee sebagai Sonya Blade, Josh Lawson sebagai Kano serta Lewis Tan. James Wan dan syarikat penerbitannya, Atomic Monster menerbitkan filem pertama bersama-sama Todd Garner. Larry Kasanoff, E. Bennet Walsh, Michael Clear dan Sean Robins bertindak selaku penerbit eksekutif, manakala Simon McQuoid sebagai pengarah dari skrip yang ditulis oleh Greg Russo